《学诗吟十首》
元代·方回

三百篇既绝，孔圣作春秋。
荣辱系褒贬，与诗美刺侔。
楚骚降一等，尚可风雅俦。
汉盛出苏李，魏兴起曹刘。
历览逮六朝，仰止兹为优。
独一陶元亮，龙凤翔九州。
韩柳继李杜，黄陈绍苏欧。
江湖近一种，禽虫鸣啁啾。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。